Nəzakət Qazıyeva

Qazıyeva Nəzakət — aktrisa, Azərbaycan Dövlət Mədəniyyət və İncəsənət Universitetinin "Teatr rejisorluğu" kafedrasının professoru.

 Həyatı 
Nəzakət Qazıyeva 12 mart 1939-cu ildə Bakı şəhərində ziyalı ailəsində anadan olmuşdur. 1956-cı ildə Azərbaycan Dövlət Teatr İnstitutuna daxil olub, 1960-cı ildə həmin İnstitutun "Kino və teatr aktyoru" ixtisası üzrə xalq artisti, professor Mehdi Məmmədovun kursunu bitirmişdir. 1957-ci ildən 1962-ci ilə qədər Azərbaycan Dövlət Filarmoniyasında aparıcı vəzifəsində çalışmışdır. 1962-ci ildən hal-hazıradək Azərbaycan Dövlət Mədəniyyət və İncəsənət Universitetində rejissor-pedaqoq kimi fəaliyyət göstərir. 10 il kafedra müdiri olmuşdur 1984-cü ildə Sankt-Peterburq Teatr, Kino, və Musiqi sənəti İnstitutunda görkəmli rejissor G.Tovstonoqovun rəhbərlik etdiyi rejissorluq kursunu bitirmişdir. 1987-ci ildə Moskva Teatr sənəti İnstitutunda təkmilləşmə kursunu keçmişdir. 46 il pedaqoji fəaliyyəti müddətində böyük yaradıcılıq, elmi və pedaqoji işlərlə məşğul olmuşdur. Dərs dediyi tələbələr hazırda rejissor, aktyor, pedaqoq-rejissor, xalq artistləri, elmlər namizədləri və doktoru, professor, dosent kimi fəaliyyət göstərirlər.N. Qazıyeva  Azərbaycan Dövlət Mədəniyyət və İncəsənət Universitetində Elmi Şurasının üzvü, Bədii Şuranın sədridir.

N.Qazıyevanın pedaqoji fəaliyyəti ilə yanaşı elmi-tədqiqatı işləri, yəni 30-dan çox müxtəlif fakultələrdə tədris olunan rejissorluq və aktyor sənəti üzrə proqrqmlar, elmi-metodiki vəsaitlər, dərs vəsaitləri, dərsliklər yazələb çapdan şıxmışdır. "Rejissorluq və aktyor sənətinin tədris metodikası", "Teatr kollektivinin rejissoru", "İxtisasa giriş", "Rejissorluq və aktyor sənətinin tədrisində musiqinin rolu və əhəmiyyəti", "Tamaşanın səs tərtibatı prinsipləri", "Teatr etikası problemləri", "Səhnə sənətinin tərbiyə olunmasında pedaqoji prinsiplər", "Pyeslərdən parçalar üzərində iş", "Tamaşanın musiqi tərtibatı", "Səhnə pedaqogikası", "Rejissor sənətkarlığı", "Teatrlar, rejissorlar, aktyorlar və s.

Yaradıcılıq işləri Azərbaycan, xarici klassik dramaturgiyası, müasir dramaturgiya üzərində tamaşalardan ibarətdir. M.F.Axundov, Ə.Haqverdiyev, N.Vəzirov, C.Cabbarlı, A.Şaiq, İ.Əfəndiyev, B.Vahabzadə, N.Xəzri, Anar, A.Çexov, C.London, V.Rozov, Karrinti və b. dramaturqların müxtəlif janrlı əsərlərini tamaşaya hazırlamışdır.

N.Qazıyeva həm də Respublika tədbirlərinin quruluşçu rejissoru və ssenari müəllifi olmuşdur: Təhsil Nazirliyinin sifarişi ilə "Heydər Əliyev və Azərbaycan", "Yaşa Azərbaycan!", "Mənim vətənimdə sülh olarsa", Yasamal rayonu İcra Hakimiyyətinin sifaşi ilə Qurtuluş gününə həsr olunmuş "Mənim Azərbaycanım", Novruz bayramına həsr olunmuş "Qədəmin mübarək, Novruz!", Dövlət Gənclər və İdman Nazirliyinin sifarişi ilə "Gənc ailə", Azərbaycan Müəllimlər Qurultayına həsr olunmuş H.Əliyev sarayında konsertin rejissoru, M.Müşfiqin yaradıcılığına həsr olunmuş "Dünyanın bəzəyi bir insanam mən!"-Universitetdə, S.Vurğuna həsr edilmiş "Deyib-danışmaqdan doymamışam mən!"-Universitetdə, "Nə böyükdür adın, ana!"-8 mart bayramına həsr edilmiş-Universitetdə və.s.

N.Qazıyeva aktrisa kimi də fəaliyyət göstərmişdir.

Teatr tamaşalarındakı rolları
 N.Vəzirovun "Hacı Qəmbər" ində Yetər, 
 H.Cavidin "Ana"  pyesində Əsmət, 
 Fadeyevin "Gənc qverdiya" sında Z. Şevsova, 
 H.Səyidbəylinin "Bağlı qapılar" da Zöhrə, 
 S.Rəhmanın "Xoşbəxt" lərində Gülər, 
 A.Puşkinin "Qaçaqlar" ında Zemfira, 
 M.Lermantovun "Demon" unda Tamara

 Filmoqrafiya 
 Qara daşlar (film, 1956)
 Axırıncı namaz (film, 1963)
 İmtahan (film, 1987) - rol: Rüxsarə

Kateqoriya:Azərbaycan aktrisaları